ഒഴുക്കില്പ്പെട്ട ഭിന്നശേഷിക്കാരിയെ രക്ഷിച്ച യുവാവിന് ജന്മനാടിന്റെ ആദരം ശ്രീകൃഷ്ണപുരം: തുന്പകണ്ണി പുഴയുടെ കുളക്കാട്ടുകുറുശ്ശി പുഴക്കില്പടി ഭാഗത്ത് ഒഴുക്കില്പ്പെട്ട ഭിന്നശേഷിക്കാരിയായ ഉഷയെ രക്ഷിച്ച നെടുവാനി ഗോവിന്ദന് കുട്ടിക്ക് അഭിനന്ദന പ്രവാഹം. സമൂഹത്തിലെ നാനാതുറകളില് നിന്നും അഭിനന്ദനം ഏറ്റുവാങ്ങിയ ഗോവിന്ദന് കുട്ടിയെ ബ്ലോക്ക് പഞ്ചായത്ത് നേരില് ചെന്ന് ആദരിച്ചു. പുലര്ച്ചെ പുഴയില് കുളിക്കാനിറങ്ങിയപ്പോഴാണ് പുഴക്കില് പടി തടയിണക്ക് സമീപം ചുഴിയില്പ്പെട്ട് വെള്ളത്തിലൂടെ ഒലിച്ചു പോയത്. അര കിലോമീറ്ററിലധികം ദൂരം ഒഴുകി പോയി. ഒപ്പമുണ്ടായിരുന്നവര് വിവരം അറിയിച്ചതിനെ തുടര്ന്ന് നടത്തിയ തിരച്ചിലില് ഗോവിന്ദന്കുട്ടിയും പങ്കാളിയായി. അരകിലോമീറ്റര് താഴെ പുഴയോരത്തുള്ള മരച്ചില്ലയില് തങ്ങി നില്ക്കുന്ന നിലയില് ഉഷയെ കണ്ട ഗോവിന്ദന്കുട്ടി ഉടന് പുഴയിലേക്ക് ചാടി ഉഷയെ കരക്കെത്തിച്ചു.കേള്വി ശക്തിയും സംസാരശേഷിയും കുറവുണ്ടെങ്കിലും ഗോവിന്ദന് കുട്ടി നല്ല നീന്തല് വശമുള്ളയാളാണ്.കാലിന് ശേഷികുറവുള്ള ഉഷ ഏകദേശം ഒരു മണിക്കൂര് സമയം മരത്തില് കുരുങ്ങി കിടന്നു. ഉഷയുടെ ജീവന് രക്ഷിക്കാന് മുന്കൈയ്യെടുത്ത ഗോവിന്ദന് കുട്ടിയെ ബ്ലോക്ക് പ്രസിഡന്റ് സുനിത ജോസഫ് ഷാള് അണിയിച്ചു. വൈസ് പ്രസിഡന്റ് എം.സൈയ്താലി, വികസന സ്ഥിരം സമിതി അധ്യക്ഷ വി.കെ.രാധിക, ബ്ളോക്ക് മെന്പര്മാരായ വി.പ്രജീഷ് കുമാര്, എം.പത്മപ്രിയ, മുന് ബ്ലോക്ക് പ്രസിഡന്റ് പി.അരവിന്ദാക്ഷന്, സി.ടി.ഹരിലാല്,പി.ഉഷ, എന്.ഗോവിന്ദന് കുട്ടി എന്നിവര് സംസാരിച്ചു,